Οι χωρικές επιπτώσεις των συγκοινωνιακών έργων. Η περίπτωση της Εγνατίας οδού
Creators: name: Αγγελακάκης, Αγγελος Ευστράτιος
Publisher: name: Aristotle University of Thessaloniki
Year: 2007
Subjects: Οδικά συγκοινωνικά έργα
Χωρικές επιπτώσεις
Εγνατία Οδός
Διευρωπαϊκά Δίκτυα Μεταφορών
Σχέδιο ανάπτυξης Κοινοτικού Χώρου
Παρατηρητήριο Χωρικών Επιπτώσεων
Road Transportation projects
Egnatia Road
Trans-European Network of transport
European Spatial Development Perspective

description: Το βασικό θέμα, που θίγει η παρούσα εργασία, είναι τα οδικά συγκοινωνιακά έργα και πώς αυτά επηρεάζουν μια ευρύτερη περιοχή. Οι χωρικές επιπτώσεις, που μπορεί να έχει ένας οδικός άξονας, ήταν το έναυσμα για την εκπόνηση αυτής της μελέτης, καθώς μελετήθηκε το σημαντικότερο οδικό συγκοινωνιακό έργο του ελλαδικού χώρου, που είναι η Εγνατία οδός. Ο συγκεκριμένος οδικός άξονας αποτελεί σημαντικό κομμάτι του πανευρωπαϊκού δικτύου μεταφορών, το οποίο επηρεάζεται άμεσα από την Ε.Ε. και τις αποφάσεις της. Έτσι είναι απαραίτητη η παρουσίαση της πολιτικής της Ε.Ε. για τα ΔΕ.Δ.μ. και το πόσο επηρεάζουν γενικότερα τα δίκτυα μεταφορών. Ιδιαίτερη αναφορά γίνεται στη σημασία και στις επιπτώσεις των ευρωπαϊκών πολιτικών για τη χωροταξική οργάνωση και χωρική ανάπτυξη του Ευρωπαϊκού χώρου, μέσω του Σχεδίου Ανάπτυξης του Κοινοτικού Χώρου.Στη συνέχεια ακoλουθεί μια συνοπτική παρουσίαση του έργου της Εγνατίας οδού με αναφορά στα πληθυσμιακά και κοινωνικοοικονομικά χαρακτηριστικά γνωρίσματα της περιοχής διέλευσης της. Για τον προσδιορισμό των επιπτώσεων του έργου της Εγνατίας οδού, υπάρχει το Παρατηρητήριο των Χωρικών Επιπτώσεων, το οποίο με τη βοήθεια συγκεκριμένων δεικτών προσδιορίζει και αξιολογεί τις χωρικές επιπτώσεις του έργου και γίνεται μια σύντομη αναφορά για τον τρόπο λειτουργίας του.Οι χωρικές επιπτώσεις είναι το κύριο ερώτημα της εργασίας αυτής και γι' αυτό το σκοπό πραγματοποιήθηκε επεξεργασία και ανάλυση δεδομένων, σχετικών με την αύξηση της κινητικότητας και προσπελασιμότητας στο σύνολο των Περιφερειών και νομών διέλευσης της Εγνατίας οδού. Από αυτή την επεξεργασία προέκυψαν χρήσιμα συμπεράσματα για κάθε Περιφέρεια ξεχωριστά, αλλά και για την ευρύτερη περιοχή διέλευσης του άξονα, τα οποία παρατίθενται στο τέλος της παρούσας εργασίας.
description: The main subject of this degree project is road transportation projects and how they influence a wider region. The territorial effects, a road axis may cause, was the spark for the development of this study, as it dealt with the most important road transport project of Greece, Egnatia Road. This road axis is an important part of the Pan-European Network of Transport, which is directly influenced by the E.U. and its decisions. Thus is essential the presentation of E.U. policy for the Trans-European Network of transport (T.E.N.t.) and in what level the transport networks influence a region. The importance and the effect of European policies about spatial planning and territorial growth of European space, with the European Spatial Development Perspective, are also indicated.After that follows a brief presentation of Egnatia Road project, referring to the demographic and socio-economic characteristics of the region the road axis cross.Concerning the Egnatia Road effects, there is the Observatory of Spatial Effects, which determines and evaluates the spatial effects of the project, with the help of specific indicators. The way it works is briefly mentioned.The overarching aim of this project is to give a comprehensive view of the spatial effects and for this purpose data, concerning the mobility and accessibility increase of the regions and the prefectures Egnatia Road crosses, were processed and analysed. From this analysis useful conclusions turned up for each Region separately, but also for the wider region of the axis passage, which are mentioned in the end of the project.